open-index/open-wikipedia-markdown huggingface dataset:
ევროპის საბჭოს გენერალური მდივანი

**ევროპის საბჭოს გენერალური მდივანი** () აირჩევა საპარლამენტო ასამბლეის მიერ მინისტრთა კომიტეტის მიერ შემოთავაზებული მოკლე სიიდან ხუთი წლის ვადით. 

გენერალურ მდივანს ეკისრება პასუხისმგებლობა შეასრულოს ის მიზანი, რისთვისაც 1949 წლის 5 მაისს ლონდონში დაარსდა ევროპის საბჭო, კერძოდ, მიაღწიოს უფრო მეტ ერთიანობას წევრ სახელმწიფოებს შორის მათი საერთო იდეალებისა და პრინციპების დაცვისა და რეალიზების მიზნით და ხელი შეუწყოს მათ ეკონომიკურ და სოციალურ პროგრესს.

მიუხედავად იმისა, რომ გენერალური მდივნის უფლებამოსილებები მკაფიოდ არ არის განსაზღვრული, პრაქტიკაში თანამდებობის პირს აქვს საერთო პასუხისმგებლობა ევროპის საბჭოს სამუშაო პროგრამისა და ბიუჯეტის სტრატეგიულ მართვაზე და ზედამხედველობს ორგანიზაციისა და სამდივნოს ყოველდღიურ საქმიანობას.

## ევროპის საბჭოს გენერალური მდივნები
## რესურსები ინტერნეტში
* 

კატეგორია:ევროპის საბჭო
*
რეზო ასათიანი

**რეზო ასათიანი** (დ. 14 დეკემბერი, 1971, თბილისი — გ. 1 დეკემბერი, 1992) — ქართველი სამხედრო პირი.

## ბიოგრაფია 
დაამთავრა თბილისის 126-ე საშუალო სკოლა.

1991 წლის 27 ივნისს გაიწვიეს საქართველოს შეიარაღებულ ძალებში, 1992 წლის 28 აგვისტოს კი სამხედრო სამსახურში. 1992 წლის 1 დეკემბრამდე ირიცხებოდა საქართველოს ეროვნული გვარდიის მეოთხე სპეცდანიშნულების ბატალიონ "თეთრი არწივის" შემადგენლობაში და მონაწილეობას იღებდა საქართველოს ტერიტორიული მთლიანობისათვის წარმოებულ ბრძოლებში აფხაზეთში, კერძოდ, გაგრაში, განთიადში, ტამიშში, კინდღში, ოჩამჩირესა და სოხუმში. 1992 წლის 1 დეკემბერს, მოწინააღმდეგის მხრიდან განხორციელებული სადესანტო იერიშის დროს დაიღუპა სოფელ ტამიშთან სნაიპერის ტყვიით.

## ლიტერატურა 
* უკვდავება: საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2 / საქართველოს ჟურნალისტთა ფედერაცია, საქართველოს თავდაცვის სამინისტრო, თბილისი, 2004, გვ. 55

## რესურსები ინტერნეტში 
კატეგორია:დაბადებული 14 დეკემბერი
კატეგორია:დაბადებული 1971
კატეგორია:გარდაცვლილი 1 დეკემბერი
კატეგორია:გარდაცვლილი 1992
კატეგორია:თბილისში დაბადებულები
კატეგორია:აფხაზეთის ომის მონაწილეები
კატეგორია:საქართველოს გმირები
კატეგორია:ქართველი სამხედრო მოღვაწეები
ანტონიუ კოშტა

**ანტონიუ ლუიშ სანტუშ და კოშტა** (; დ. 17 ივლისი, 1961, ლისაბონი, პორტუგალია) — პორტუგალიელი იურისტი და პოლიტიკოსი. ევროპული საბჭოს პრეზიდენტი 2024 წლის 1 დეკემბრიდან.

და კოშტა 2015-2024 წლებში იყო პორტუგალიის 118-ე პრემიერ-მინისტრი და ხელმძღვანელობდა XXI (2015-2019 წწ.), XXII (2019-2022 წწ.) და XXIII (2022-2024 წწ.) კონსტიტუციურ მთავრობებს.  პრემიერ-მინისტრის თანამდებობაზე თითქმის 9-წლიანი ყოფნით იგი მეორე ყველაზე ხანგრძლივად მმართველი პრემიერია, ამასთან კოშტა არის სამთავრობო თანამდებობებზე ყველაზე ხანგრძლივად მოღვაწე პოლიტიკოსი დემოკრატიულ პორტუგალიაში და XXI საუკუნეში იბერიის ნახევარკუნძულის ყველაზე ხანგრძლივად მოღვაწე ეროვნული ლიდერი.

1995-1997 წლებში იყო საპარლამენტო საქმეთა სახელმწიფო მდივანი, საპარლამენტო საქმეთა მინისტრი 1997-1999 წლებში, იუსტიციის მინისტრი 1999-2002 წლებში, შინაგან საქმეთა მინისტრი 2005-2007 წლებში, ასევე ლისაბონის მერი 2007-2015 წლებში. 2014 წელს იგი აირჩიეს სოციალისტური პარტიის გენერალურ მდივნად, ეს თანამდებობა ეკავა 2024 წლის დასაწყისამდე.

2023 წლის 7 ნოემბერს კოშტა გადადგა თანამდებობიდან მის მთავრობის წევრებთან დაკავშირებული გამოძიების გამო, რომელიც ეხებოდა სავარაუდო კორუფციას და გადაცდომებს ქვეყანაში ლითიუმის მოპოვებისა და წყალბადის პროექტების მართვაში.

პორტუგალიის პრეზიდენტმა გადაწყვიტა პარლამენტის დათხოვნა და დანიშნა რიგგარეშე არჩევნები, რომელიც ჩატარდა 2024 წლის 10 მარტს. კოსტა დარჩა პრემიერ-მინისტრად მოვალეობის შემსრულებლის სტატუსით 2024 წლის 2 აპრილამდე, სანამ მისმა შემცვლელმა, ოპოზიციის ლიდერმა ლუიშ მონტენეგრუმ არ დადო ფიცი.

2024 წლის დეკემბერში კოშტამ შარლ მიშელი შეცვალა ევროპული საბჭოს პრეზიდენტის თანამდებობაზე. 

## სქოლიო
კატეგორია:დაბადებული 17 ივლისი
კატეგორია:დაბადებული 1961
კატეგორია:პორტუგალიის პრემიერ-მინისტრები
კატეგორია:ევროპული საბჭოს პრეზიდენტები
კატეგორია:ცოცხალი ადამიანები
კატეგორია:ლისაბონში დაბადებულები
ენკელადე (მითოლოგია)

**ენკელადე**, *ენკელადოსი* () — პერსონაჟი ბერძნული მითოლოგიიდან, გიგანტი, ტარტაროსისა და გეას შვილი.

შეება ათენა, სიცილია დაამხო თავზე და მოკლა.

გიგანტებსა და ოლიმპიელ ღმერთებს შორის ბრძოლის დროს, როდესაც გიგანტები დამარცხდნენ, ენკელადე გაიქცა. ათენა მას ეტლით გამოედევნა. ერთ-ერთი ვერსიით, იგი ამ ქალღმერთის მიერ ნასროლმა ქვამ მოკლა. ეს ქვა გახდა სიცილიის კუნძული. მეორეს მიხედვით, იგი მოიკლა ათენას მიერ ნასროლი შუბით და დაკრძალეს კუნძულ სიცილიაზე ეტნას ქვეშ.

ითვლებოდა, რომ ეტნას ვულკანური ცეცხლი არის ენცელადუსის სუნთქვა (მსგავსი მითები არსებობს ტიფონისა და ჰეფესტოსის შესახებ). საბერძნეთში მიწისძვრებს ჯერ კიდევ „ენკელადეს ბიძგს“ უწოდებენ.

## სახელწოდება 
* მის პატივსაცემად სატურნის ერთ-ერთი თანამგზავრს ეწოდა ენკელადე/ენცელადი.

## სქოლიო
კატეგორია:ბერძნული მითოლოგია
თინათინ მარგალიტაძე

**თინათინ მარგალიტაძე** (დ. 1956, თბილისი) — ქართველი ფილოლოგი, ლექსიკოგრაფი. ფილოლოგიის დოქტორი, პროფესორი (2006). ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი ლექსიკოგრაფიის მიმართულებით (2020 წლიდან); ამავე უნივერსიტეტის „ლექსიკოგრაფიისა და ენობრივი ტექნოლოგიების ცენტრის“ დირექტორი (2020 წლიდან). სახელმწიფო ენის დეპარტამენტის ექსპერტთა კომისიის წევრი.

## ბიოგრაფია 
1977 წელს დაამთავრა თბილისის სახელმწიფო უნივერსიტეტი ინგლისური ფილოლოგიის მიმართულებით. 1981 წელს დაასრულა ასპირანტურა ამავე უნივერსიტეტის ინგლისური ფილოლოგიის კათედრაზე. 1983 წელს დაიცვა საკანდიდატო დისერტაცია: „მრავალმნიშვნელობიანი ზედსართავი სახელების, როგორც სანომინაციო ერთეულების, სტრუქტურულ-სემანტიკური დახასიათება თანამედროვე ინგლისურ ენაში“. 1987–2020 წლებში მუშაობდა თსუ-ის ინგლისური ფილოლოგიის კათედრაზე: 1987–1993 წლებში უფროსი მეცნიერ-თანამშრომელი, 1993–2005 წლებში დოცენტი, 2006–2014 წლებში ასოცირებული პროფესორი, 2014–2020 წლებში პროფესორი. ამავდროულად 1995–2020 წლებში იყო თსუ-ის „ლექსიკოგრაფიის ცენტრის“ სამეცნიერო ხელმძღვანელი. 2020 წლიდან არის ილიას სახელმწიფო უნივერსიტეტის პროფესორი ლექსიკოგრაფიის მიმართულებით და „ლექსიკოგრაფიისა და ენობრივი ტექნოლოგიების ცენტრის“ დირექტორი.

1985 წლიდან იყო „დიდი ინგლისურ-ქართული ლექსიკონის“ ერთ-ერთი შემდგენელი და რედაქტორი, შემდეგ მთავარი რედაქტორი და გამომცემელი (ტ. 1–14, 1995–2012 წწ.; ონლაინვერსია 2010 წ.). „ინგლისურ-ქართული სასწავლო ლექსიკონის“ ერთ-ერთი შემდგენელი და რედაქტორი (2019, ონლაინვერსია 2020 წ.). „ინგლისურ-ქართული სამხედრო ონლაინლექსიკონის“, „ინგლისურ-ქართული ბიოლოგიური ონლაინლექსიკონისა“ და „ინგლისურ-რუსულ-ქართული ტექნიკური ტერმინოლოგიის ონლაინლექსიკონის“ რედაქტორი. გამოქვეყნებული აქვს მრავალი სამეცნიერო სტატია.

1997 წლიდან არის ევროპის ლექსიკოგრაფთა ასოციაციის (EURALEX) წევრი (2012 – 2018 წლებში მმართველი საბჭოს წევრი); 2017 წლიდან აფრიკის ლექსიკოგრაფთა ასოციაციის (AFRILEX) წევრი და ლექსიკოგრაფიის ევროპული სამაგისტრო პროგრამის კონსორციუმის (EMLEX, European Master in Lexicography) ასოცირებული წევრი.

სამეცნიერო ინტერესების სფეროებია: ორენოვანი ლექსიკოგრაფია (ზოგადი და სპეციალიზებული), ეკვივალენტობის პრობლემა მონათესავე და არამონათესავე ენებში, პოლისემიური სიტყვების უნივერსალური მოდელები, ქართული ლექსიკოგრაფიის ისტორია, პარალელური კორპუსები, კორპუსზე დაფუძნებული ლექსიკოგრაფია, მანქანური თარგმანი.

## რესურსები ინტერნეტში 
* თინათინ მარგალიტაძე — ილიას სახელმწიფო უნივერსიტეტი
* თინათინ მარგალიტაძე — ლექსიკოგრაფიისა და ენობრივი ტექნოლოგიების ცენტრი

## სქოლიო 
კატეგორია:დაბადებული 1956
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფილოლოგები
კატეგორია:ქართველი ლექსიკოგრაფები
კატეგორია:ქართველი პროფესორები
კატეგორია:ფილოლოგიურ მეცნიერებათა დოქტორები
აშშ-ის საპრეზიდენტო არჩევნები (1848)

**1848 წლის აშშ-ის საპრეზიდენტო არჩევნებში** ვიგების პარტიის კანდიდატმა ზაქარი ტეილორმა დემოკრატიული პარტიის კანდიდატი ლუის კასი დაამარცხა.
## ისტორია
1848 წლის საპრეზიდენტო არჩევნებს წინ უძღოდა ამერიკა-მექსიკის ომი, სადაც ამერიკამ გაიმარჯვა და შეიერთა: ტეხასი, ნიუ-მექსიკო, არიზონა, ნევადა, იუტა და კალიფორნია. აშშ-ის მე-11 პრეზიდენტმა  ჯეიმზ ნოქს პოლკმა ჯანმრთელობის გაუარესების გამო არჩევნებში მონაწილეობაზე უარი განაცხადა.

ვიგების პარტიამ საპრეზიდენტო არჩევნებში კანდიდატად დაასახელა ამერიკა-მექსიკის ომის გმირი,  გენერალი ზაქარი ტეილორი. დემოკრატიულმა პარტიამ საპრეზიდენტო კანდიდატად დაასახელა მიჩიგანელი სენატორი ლუის კასი. 

1848 წლის აგვისტოში ჩამოყალიბდა „თავისუფალი მიწის პარტია“, რომელიც უპირისპირდებოდა მონათმფლობელობას. „თავისუფალი მიწის პარტიის“ საპრეზიდენტო კანდიდატი იყო აშშ-ის მე-8 პრეზიდენტი მარტინ ვან ბურენი, ხოლო ვიცე-პრეზიდენტობისთვის იბრძოდა აშშ-ის მე-6 პრეზიდენტის ჯონ კუინსი ადამსის ვაჟი ჩარლზ ადამსი.

საპრეზიდენტო არჩევნებში ზაქარი ტეილორმა გაიმარჯვა. მან მიიღო 47.28%. მეორე ადგილზე გავიდა დემოკრატი ლუის კასი, რომელმაც მიიღო 42.49%. მესამე ადგილზე გავიდა მარტინ ვან ბურენი, რომელმაც მიიღო 10.12%. ეს იყო ბოლო საპრეზიდენტო არჩევნები, სადაც ვიგების პარტიის კანდიდატმა გაიმარჯვა.
## არჩევნების შედეგები
## სქოლიო
* 1848 popular vote by counties

კატეგორია:აშშ-ის საპრეზიდენტო არჩევნები
წვერი (თეთრიწყაროს მუნიციპალიტეტი)

**წვერი** — სოფელი საქართველოში,  თეთრიწყაროს მუნიციპალიტეტში, ორბეთის თემში.

## დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.

## სქოლიო
კატეგორია:თეთრიწყაროს მუნიციპალიტეტის სოფლები
წყლის სპორტის სასახლე (ბაქო)

**წყლის სპორტის სახეობის სასახლე** () — მდებარეობს ბაქოს ბულვარის ახალ ნაწილში და მისი საერთო ფართობი 72,000 კვადრატულ მეტრს შეადგენს.

2012 წლის 30 აგვისტოს ბაქოში წყლის სპორტის სასახლის მშენებლობის შესახებ დადგენილება მიიღეს. სასახლის დიზაინი რაფაელ ასკაროვმა შეიმუშავა.

2013 წლის 19 აპრილს გაიმართა წყლის სპორტის სასახლის საძირკვლის ჩაყრის ცერემონია, ხოლო 2015 წლის 20 აპრილს სასახლის ოფიციალური გახსნა გაიმართა. გახსნის ღონისძიებას ესწრებოდნენ აზერბაიჯანის რესპუბლიკის პრეზიდენტი ილჰამ ალიევი და მისი მეუღლე, პირველი ევროპული თამაშების „ბაქო 2015“-ის საორგანიზაციო კომიტეტის თავმჯდომარე მეჰრიბან ალიევა.
მინი|275x275პქ
წყლის სპორტის სასახლეს აქვს სამი საცურაო აუზი: მთავარი აუზის სიგრძე 50 მეტრია, სიგანე – 25 მეტრი, ხოლო სიღრმე – 2.5 მეტრი. ეს აუზი     განკუთვნილია როგორც ადგილობრივი, ასევე საერთაშორისო შეჯიბრებების ჩასატარებლად სხვადასხვა წყლის სახეობის სპორტში; მყვინთავთა     აუზი, რომელიც მთავარ დარბაზში მდებარეობს, სიგრძით 25 მეტრია, სიგანით – 20 მეტრი. დარბაზში მოწყობილია ხუთსაფეხურიანი პლატფორმები, რომლებიც განთავსებულია 1, 3, 5, 7.5 და 10 მეტრის სიმაღლეზე.

სასახლე სრულად აკმაყოფილებს ცურვის საერთაშორისო ფედერაციის (*FINA*) მოთხოვნებს.

ინფრასტრუქტურა მოიცავს ფიტნეს დარბაზებს, რესტორანს, საკონფერენციო დარბაზებს, ოფისებს, გასახდელებსა და სხვა სერვისულ ოთახებს. ასევე, სასახლის ტერიტორიაზე განთავსებულია დამხმარე შენობები და 500 მანქანაზე გათვლილი ზედაპირული პარკინგი.

დარბაზი 6,000 მაყურებელს იტევს.

## სქოლიო 
კატეგორია:აზერბაიჯანის სპორტი
კატეგორია:ბაქოს შენობა-ნაგებობები
ქალცედონი

**ქალცედონი** () — მინერალი, კვარცის კრიპტოკრისტალური სახესხვაობა, რომლის ქიმიური ფორმულაა SiO₂. იგი ხასიათდება ნახევრად გამჭვირვალე ან გაუმჭვირვალე სტრუქტურითა და რბილი, მქრქალი ბზინვარებით. ქალცედონი მრავალფეროვანი ფერებით გამოირჩევა და ფართოდ გამოიყენება როგორც ძვირფასი და დეკორატიული ქვა.

ქალცედონი ძირითადად წარმოიქმნება ჰიდროთერმული და სედიმენტური პროცესების შედეგად, როდესაც სილიციუმის დიოქსიდი ნალექდება მიკროკრისტალური ფორმით. ის ხშირად გვხვდება ვულკანურ ქანებში, ქანების ნაპრალებსა და ნამარხებში.

ქალცედონის სახელი მომდინარეობს მცირე აზიის ქალაქ ქალცედონის (დღევანდელი კადიკოი, თურქეთი) სახელწოდებიდან, საიდანაც იგი ანტიკურ ხანაში ექსპორტირდებოდა. მინერალი გამოიყენებოდა ძველ ეგვიპტეში, საბერძნეთში და რომში როგორც დეკორატიული ქვა და თილისმა.

ქალცედონის ძირითადი საბადოებია: ბრაზილია, ინდოეთი, ურუგვაი, მადაგასკარი, აშშ (მონტანა, ორეგონი), საქართველო, რუსეთი და კავკასიის სხვა რეგიონები.

ქალცედონის კრისტალური სტრუქტურა იძლევა უნიკალურ ბზინვარებასა და ტექსტურას, რაც მას მიმზიდველს ხდის როგორც სამეცნიერო კვლევებში, ისე ესთეტიკურ გამოყენებაში.

## სტრუქტურა 
ქალცედონის სტრუქტურა შედგება სილიციუმის დიოქსიდის მიკროსკოპული კრისტალებისგან, რომლებიც განლაგებულია ბოჭკოვან და თანმიმდევრულ ქსოვილში. ქალცედონი გვხვდება მრავალფეროვან ფერებში, რომლებიც განპირობებულია მინერალის შემადგენლობაში სხვადასხვა მინარევების არსებობით. ძირითადი ფერებია: რუხი, თეთრი, ცისფერი, ყავისფერი, მწვანე, ვარდისფერი

ქალცედონის რამდენიმე სახესხვაობა გამოირჩევა თავისი ფერებით და სტრუქტურით:

* აქატი – შრეობრივი ტექსტურის ქვა, რომელიც გამოირჩევა მრავალფეროვნებით.
* კარნელიონი – მოწითალო-ნარინჯისფერი ქვა.
* ონიქსი – შავი და თეთრი ფენების მქონე მინერალი.
* ქრისოპრაზი – მწვანე ფერის ქალცედონი, რომელიც ნიკელის მინარევებით იღებს ფერს.

ქალცედონი ფართოდ გამოიყენება: სამკაულებში, დეკორატიულ ხელოვნებაში, ესთეტიკურ და სამკურნალო პრაქტიკებში – მას ზოგჯერ     მიაწერენ დამამშვიდებელ და ენერგეტიკულ თვისებებს.

## რესურსები ინტერნეტში 
* Халцедон
* ქალცედონი
* **Chalcedony Value, Price, and Jewelry Information**
* chalcedony

## სქოლიო 
კატეგორია:მინერალები
კატეგორია:ქვები
ადაქოი (ეინესილის რაიონი)

**ადაქოი** () — სოფელი ეინესილის რაიონში, გირესუნის პროვინცია, თურქეთი. მდებარეობს გირესუნიდან 93 კილომეტრში, ხოლო რაიონის ცენტრ ეინესილიდან 18 კილომეტრში. 2021 წლის მონაცემებით სოფელში 127 ადამიანი ცხოვრობს.

## სქოლიო
კატეგორია:ეინესილის რაიონის სოფლები
არმან წარუკიანი

**არმან წარუკიანი** (; დ. 11 ოქტომბერი, 1996) — სომეხი შერეული საბრძოლო ხელოვნების მებრძოლი. იგი ამჟამად ასპარეზობს აბსოლუტური საბრძოლო ჩემპიონატის (UFC) მსუბუქი წონის დივიზიონში. 2024 წლის 16 აპრილის მონაცემებით, იგი პირველ ადგილს იკავებს ამავე წონის რეიტინგში. დღესდღეობით მისი სტატისტიკაა *22-3-0*.

## ბიოგრაფია
წარუკიანი დაიბადა 1996 წლის 11 ოქტომბერს, სომხურ ოჯახში, რომელიც ცხოვრობდა საქართველოს ქალაქ ახალქალაქში. არმანის მამა, ნაირი წარუკიანი, ბიზნესმენია, დაკავებულია სამშენებლო ბიზნესით. მას ყავს უფროსი ძმა და უმცროსი და. ოჯახი საცხოვრებლად რუსეთში გადავიდა, როდესაც არმანი სამი წლის იყო, რათა უკეთესი შესაძლებლობები ჰქონოდათ. ახალგაზრდობაში წარუკიანს მრავალი სპორტული ინტერესი ჰქონდა. მან დაიწყო თავისუფალი სტილით ჭიდაობა და კარგად გაართვა თავი სპორტს, მაგრამ მოგვიანებით დაინტერესდა ყინულის ჰოკეით და განაგრძო მისი თამაში ათი წლის განმავლობაში. იგი ჰოკეის კლუბ ამურის გუნდშიც კი თამაშობდა. თუმცა, როდესაც არმანი სრულწლოვანი ხდებოდა, იგი იძულებული გახდა შეეწყვიტა ჰოკეი, რათა დახმარებოდა მამას, რომელიც მუშაობდა მშენებლობაში.

## რესურსები ინტერნეტში
*ESPN

## სქოლიო
კატეგორია:დაბადებული 11 ოქტომბერი
კატეგორია:დაბადებული 1996
კატეგორია:ახალქალაქში დაბადებულები
კატეგორია:ცოცხალი ადამიანები
ებრუ

მინი|242x242პქ
**ებრუ** () — წყალზე ხატვის ტრადიციული თურქული ტექნიკა. ეს ხელოვნება შუა აზიაში ჩაისახა და ოსმალეთის იმპერიის პერიოდში განსაკუთრებული პოპულარობა მოიპოვა. ცნობილია როგორც „მარმარილოს ქაღალდის ხელოვნება“, ვინაიდან მის მიერ შექმნილი ორნამენტები მარმარილოს ტექსტურას ჰგავს.

2014 წელს იუნესკომ ებრუ კაცობრიობის არამატერიალური კულტურული მემკვიდრეობის ნუსხაში შეიყვანა.

ებრუ გამოიყენება არა მხოლოდ ქაღალდის დასამშვენებლად, არამედ დეკორატიული ნივთების, ტანსაცმლისა და თუნდაც მხატვრული ნამუშევრების შესაქმნელად.

## ისტორია 
ებრუს ხელოვნება სათავეს XV საუკუნიდან იღებს. ტექნიკის წარმოშობის შესახებ რამდენიმე ვერსია არსებობს. ზოგიერთი წყაროს მიხედვით, მისი სამშობლო ჩინეთია, ხოლო სხვა ვერსიით — ინდოეთი, პაკისტანი, უზბეკეთი და იაპონია ითვლება, ხოლო შემდეგ გავრცელდა ირანში, სადაც მას *აბრუ* ეწოდებოდა (), რაც „წყლის სახეს“ ან „ღრუბლისებურ ორნამენტს“ ნიშნავს. ებრუს ხელოვნება ოსმალეთის იმპერიის პერიოდში განსაკუთრებულად განვითარდა. 

მაგალითად, დაახლოებით XII საუკუნეში იაპონიაში არსებობდა სუმინაგაშის ხელოვნება, რომელიც მელანითა და წყლით მუშაობდა. შინტოისტი ბერები იყენებდნენ ამ ტექნიკას ნიმუშების გამოსახატავად ქაღალდსა და ქსოვილზე. ხელოვნება იმდენად დიდი პოპულარობით სარგებლობდა, რომ იგი არა მხოლოდ უბრალო ადამიანები, არამედ იმპერატორები და მათი კარისკაცებიც კი გაიტაცა. 

ტრადიციულად, ებრუ გამოიყენებოდა წიგნების ყდების, კალიგრაფიული ნამუშევრებისა და ოფიციალური დოკუმენტების დასამშვენებლად. მისი დეკორატიული თვისებების გამო, ებრუ დიდი პოპულარობით სარგებლობდა როგორც ხელოვნებაში, ასევე ყოფით ცხოვრებაში.
მინი

## ტექნიკა 
ებრუ იქმნება წყლის, სპეციალური საღებავებისა და გასქელებლის გამოყენებით. პროცესი მოიცავს რამდენიმე ძირითად ეტაპს: პირველი ეტაპია ხსნარის მომზადება - წყალს ემატება ბუნებრივი გასქელებელი. ეს ხსნარს სიბლანტეს აძლევს, რაც საღებავებს საშუალებას აძლევს წყლის ზედაპირზე დარჩეს; შემდეგ ეტაპზე გამოიყენება ბუნებრივი პიგმენტები, რათა თავისუფლად გაიფანტოს წყლის ზედაპირზე. ამის შემდეგ იქმნება ორნამენტები — წყლის ზედაპირზე აწვეთებენ საღებავს და ქმნიან წრეებს, ხაზებსა და სხვადასხვა ფორმებს. შემდეგ, სპეციალური ინსტრუმენტების დახმარებით, ორნამენტები იხვეწება და იქცევა რთულ ნახატებად. და ბოლოს, წყლის ნახატის ქაღალდზე გადატანა - როდესაც ნახატი მზადაა, ქაღალდს წყლის ზედაპირზე ფრთხილად ადებენ, რომელიც საღებავს იწოვს.

## რესურსები ინტერნეტში 
* [Техника рисования на воде эбру в психологической работе](https://psy.su/feed/9480/#:~:text=%D0%AD%D0%B1%D1%80%D1%83%20%D0%B2%20%D0%BF%D1%81%D0%B8%D1%85%D0%BE%D0%BB%D0%BE%D0%B3%D0%BE%2D%D0%BF%D0%B5%D0%B4%D0%B0%D0%B3%D0%BE%D0%B3%D0%B8%D1%87%D0%B5%D1%81%D0%BA%D1%83%D1%8E%20%D0%BF%D1%80%D0%B0%D0%BA%D1%82%D0%B8%D0%BA%D1%83,%D0%B7%D0%B0%D1%82%D0%B5%D0%BC%20%D0%B4%D0%BE%D1%81%D1%82%D0%B8%D0%B3%D0%BB%D0%BE%20%D0%90%D0%BD%D0%B0%D1%82%D0%BE%D0%BB%D0%B8%D0%B8%20(%D0%A2%D1%83%D1%80%D1%86%D0%B8%D0%B8).)
* ებრუ – წყალზე ხატვის უძველესი თურქული ტექნიკა
* Эбру – искусство, рожденное союзом воды и земли
* Çağdaş ebru sanatında resimsel figüratif çalışmalar yapan sanatçılar ve eserleri

## სქოლიო 
კატეგორია:მხატვრობის ტექნიკები
კატეგორია:ხატვის ტექნიკა
კატეგორია:ხატვა
უკანაფშავის ღვთისმშობლის ეკლესია

**უკანაფშავის ღვთისმშობლის ეკლესია** — არქიტექტურული ძეგლი დუშეთის მუნიციპალიტეტში სოფელ უკანაფშავში.

## აღწერა
დარბაზული ეკლესია აშენებულია კლდის ნატეხი ქვის მშრალი წყობით. ადგილ-ადგილ ვხედავთ კირით შელესილობის კვალს, თუმცა იგი გვიანი პერიოდის განახლებას მიეკუთვნება და არა თანადროულ მშენებლობას. ნაგებობას სხვა აღმოსავლეთ მთიანეთის ეკლესიების მსგავსად, სწორკუთხა საკურთხეველი აქვს მოწყობილი. სამხრეთი კედლის დასავლეთ ნაწილში დატანებულია ერთი კარი, რომელსაც საკმაოდ უჩვეულო მოყვანილობა აქვს - ზედა ნაწილში ვიწროა, ხოლო ქვემოთ - განიერი, რაც კედლების რკალისებურ ფორმას ქმნის. ვინაიდან დიდი ზომის არქიტრავის ქვა არ არის გამოყენებული, კარის ასეთი ფორმა, ძალის განბჯენის მიზნით უნდა შეექმნათ. ეკლესიას აქვს ოთხი მართკუთხა სარკმელი - ორი სამხრეთით, თითო-თითო აღმოსავლეთითა და დასავლეთით. მათი მოყვანილობა როგორც გარედან, ისე შიგნიდან, თითქმის ერთნაირად არის გაფართოებული. მიუხედავად გარკვეული დაზიანებებისა, აღმოსავლეთისა და დასავლეთის სარკმლებზე მაინც შეინიშნება, რომ ქვემოდან, მათი თარო საფეხუროვანი ფორმებით იყო შექმნილი, რომლის მსგავსიც აღმოსავლეთ მთიანეთის არაერთ ეკლესიაზე გვხვდება. ინტერიერის გრძივ კედლებზე მოწყობილია თაღჩები - ჩრდილოეთით - ოთხი, სამხრეთით - ერთი. მათგან განსაკუთრებით საინტერესოა ჩრდილოეთ კედლის აღმოსავლეთ ნაწილში გაკეთებული თაღოვანი თაღჩა, რომელიც ყველასგან გამორჩეულია როგორც ფორმით, ისე ზომით; ვინაიდან ეს თაღჩა საკურთხევლის ტერიტორიაზე და თან ჩრდილოეთ ნაწილში მდებარეობს, ამიტომ შეგვიძლია მივიჩნიოთ, რომ მას სამკვეთლოს დანიშნულება უნდა ჰქონოდა. რაც შეეხება დანარჩენ სამ თაღჩას, ისინი მართკუთა მოყვანილობისაა და ზემოდან არქიტრავულად არის გადახურული. ამჟამად ეკლესია მძიმე მდგომარეობაშია, სრულად არის ჩანგრეული გადახურვა და კედლების გარკვეული ნაწილი. მთის დარბაზულ ეკლესიებს ან სამლოცველოებს თუ გადავხედავთ, ისინი გარედან ძირითადად ფიქალითაა გადახურული, ხოლო შიგნიდან კამარაა გადაყვანილი. თუმცა იმის გათვალისწინებით, რომ მათთან შედარებით ვაკისოფლის ტაძარი ბევრად მოცულობითია და თან არც პილასტრები აქვს, რომელზეც კამარის საბჯენი თაღი იქნებოდა დაყრდნობილი, შეგვიძლია სავარაუდოდ ვიფიქროთ, რომ ამხელა ზომის კამარას ვერ გადაიყვანდნენ და გარე საბურველი მოწყობილი იქნებოდა ნივნივებით გამართულ კონსტრუქციაზე. საბურველის მასალის გასაგებად ეკლესიის გაწმენდაა საჭირო.

## რესურსები ინტერნეტში
კატეგორია:კულტურული მემკვიდრეობის ძეგლები მცხეთა-მთიანეთის მხარეში
კატეგორია:დუშეთის მუნიციპალიტეტის ტაძრები
ეროვნული ლიგა 2025

**ეროვნული ლიგა 2025** — საქართველოს უმაღლესი ლიგის 37-ე გათამაშება.

## ფორმატი 
ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს.

ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე და მესამე ადგილზე გასული გუნდები და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის IV-ადგილოსან გუნდს.

## კლუბები  
## ცხრილი

## შედეგები
ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4ჯერ), ჯამში 36 თამაშს.

### ტური 1-18
### ტური 19-36
## პლეი-ოფი 
----

## სტატისტიკა 
### ბომბარდირები 
:

### ჰეტ-ტრიკები  
* 4ფეხბურთელმა გაიტანა პოკერი (4 გოლი)

### მშრალი მატჩები
:

## რესურსები ინტერნეტში
* ეროვნული ლიგის ოფიციალური ვებ-გვერდი
* ჩემპიონატის წესები 

კატეგორია:ეროვნული ლიგის სეზონები
კატეგორია:უმაღლესი ლიგის სეზონები
კატეგორია:2025 წელი ქართულ ფეხბურთში
ვინტგარის ხეობა

მინი|238x238პქ
**ვინტგარის ხეობა** () ან **ბლედის ხეობა** () — 1,6 კილომეტრიანი ბუნებრივი კანიონი ჩრდილო-დასავლეთ სლოვენიაში, ბლედის ჩრდილო-დასავლეთით 4 კილომეტრში. ხეობა გადის გორესა და ბლედის მუნიციპალიტეტებში და მდებარეობს ტრიგლავის ეროვნული პარკის პერიფერიაზე.

ხეობა მდინარე რადოვნას ვიწრო კალაპოტში მიედინება. ქმნის აუზებს, რეპიდებს და სრულდება 13-მეტრიანი შუმის ჩანჩქერით, რომელიც სლოვენიის უდიდესი მდინარის ჩანჩქერია. ხეობის კლდეების სიმაღლე 50-დან 100 მეტრამდეა, ხოლო საერთო დახრა 250 მეტრს აღწევს.

## ისტორია 
1890 წლამდე ხეობა მიუწვდომელი იყო. 1891 წელს ხეობის სრული კვლევა ჩატარda. ამის შედეგად, 1893 წელს ხეობა აღჭურვეს ხის ბილიკებითა და ხიდებით. ამავე წლის 26 აგვისტოს ის გახსნეს საზოგადოებისთვის. ბილიკები, მოგვიანებით ცნობილი როგორც ჟუმერის გალერეები, ხეობის ყველაზე თვალსაჩინო ადგილას მდებარეობს და არაერთხელ განახლდა.

ხეობის ქვედა ნაწილში აშენდა ჰიდროელექტრო კაშხალი და ბოჰინჯის რკინიგზისთვის თაღოვანი ქვის ხიდი, რომელიც 1904–1905 წლებში მოაწყვეს. ეს ხიდი, 65 მეტრის სიგრძით და 33 მეტრის სიმაღლით, სლოვენიის უდიდესი თაღოვანი სარკინიგზო ქვის ხიდია.

„ვინტგარ“ სავარაუდოდ მომდინარეობს გერმანული სიტყვიდან *Windegg(er)*, რაც ნიშნავს „ქარის მიერ დაუცველ ადგილს“, ან *Weingarten*-დან („ვენახი“), რაც მიუთითებს სოფელ პოდჰომში მდებარე ძველ ვენახებზე.

ვინტგარის ხეობა ბუნების მოყვარულთათვის პოპულარული ტურისტული ადგილია, რომელიც სთავაზობს საოცარ პეიზაჟებს, განწყობის დამამშვიდებელ მდინარესა და კაშკაშა ჩანჩქერებს.

## რესურსები ინტერნეტში 
* Praznik narave
* Jakob Žumer - župan v Gorjah
* Vintgar

კატეგორია:სლოვენიის გეოგრაფია
ბლედის ციხე

**ბლედის ციხე** () — ისტორიული ციხესიმაგრე, რომელიც მდებარეობს სლოვენიის ქალაქ ბლედთან, ბლედის ტბის მახლობლად, 130 მეტრიანი კლდის თავზე. ეს არის სლოვენიის ერთ-ერთი უძველესი და ყველაზე გამორჩეული ციხე.

## ციხის ისტორია 
ბლედის ციხე პირველად 1004 წელს მოიხსენიეს, როდესაც იმპერატორმა ჰენრი II-მ იგი ბრიქსენის ეპისკოპოს ალბუინს გადასცა. იმ პერიოდში ციხე ცნობილი იყო გერმანული სახელით „Feldes“.

ციხის უძველესი ნაწილი არის რომაული კოშკი, რომელიც თავდაცვით და საცხოვრებელ ფუნქციას ასრულებდა. შუა საუკუნეებში ციხე გაფართოვდა- კლდეზე აშენდა ახალი ნაგებობები და ქვის კედლები კოშკებით.

ავსტრო-უნგრეთის დაშლის შემდეგ ბლედი იუგოსლავიის ნაწილი გახდა. ციხე ჯერ კარაგეორგიევიჩების დინასტიას, შემდეგ კი იოსიპ ბროზ ტიტოს საზაფხულო რეზიდენციად გამოიყენებოდა. მეორე მსოფლიო ომის დროს ის დროებით გერმანული ჯარების შტაბს ემსახურებოდა.

1947 წელს ციხე ხანძარმა დააზიანა, მაგრამ მალევე აღადგინეს და მუზეუმად გადააკეთეს. დღეს მუზეუმში წარმოდგენილია ისტორიული ტანსაცმელი, იარაღი და საყოფაცხოვრებო ნივთები.

ციხის ნაგებობები ორ ეზოშია განლაგებული: ქვედა ეზო სამეურნეო შენობებით არის შემოსაზღვრული, ხოლო ზედა ეზოში საცხოვრებელი ოთახებია და XVI საუკუნის სამლოცველო. ციხესთან ახლოს მდებარეობს სავალი ხიდი თხრილზე.

## იხილეთ აგრეთვე 
* ბლედი
* ბლედის ტბა

## რესურსები ინტერნეტში 
* Bled
* ИЗУМРУДНОЕ ОЗЕРО БЛЕД. БЛЕДСКИЙ ЗАМОК. BLED SLOVENIA

## სქოლიო 
კატეგორია:ციხესიმაგრეები ანბანის მიხედვით
კატეგორია:სლოვენიის ბუნებრივი ძეგლები
ფინეთის კონსტიტუცია

ს 1919 წლის საკონსტიტუციო აქტის პირველი გვერდი]]
**ფინეთის კონსტიტუცია** () — ფინეთის ეროვნული სამართლის უზენაესი კანონი. კონსტიტუცია განსაზღვრავს მმართველობის საფუძველს, სტრუქტურასა და ორგანიზაციას, კონსტიტუციურ ორგანოებს შორის ურთიერთობას, ფინეთის მოქალაქეებისა და ზოგადად, ინდივიდების ფუნდამენტურ უფლებებსა და თავისუფლებებს. თავდაპირველად საკონსტიტუციო აქტი ფინეთის დამოუკიდებლობის მოპოვებიდან (1917) მალევე, 1919 წელს მიიღეს. ამჟამინდელი კონსტიტუცია 2000 წლის 1-ელ მარტს შევიდა ძალაში.

## ისტორიული ფონი და რეფორმა
ფინეთის ამჟამინდელი კონსტიტუციური დებულებები თავმოყრილია ერთ კანონში — ფინეთის კონსტიტუციაში (731/1999). გაერთიანებამდე ფინეთის კონსტიტუციური დებულებები ოთხ ცალკეულ კანონში იყო მოცემული, რომელთაც კონსტიტუციური სტატუსი ჰქონდათ: 1919 წლის საკონსტიტუციო აქტში (; ), პარლამენტის 1928 წლის აქტში (; ), 1922 წლის სამინისტროთა ვალდებულებების აქტი (; ) და 1922 წლის იმპიჩმენტის უზენაესი სასამართლოს აქტი (; ). აღნიშნული კანონები ერთმანეთს შეერწყა და ცალკე კონსტიტუციის სახით ჩამოყალიბდა.

## იხილეთ აგრეთვე
*კონსტიტუციონალიზმი
*კონსტიტუციური სამართალი

## სქოლიო
კატეგორია:ფინეთის მთავრობა
კატეგორია:ფინეთის სამართალი
კატეგორია:კონსტიტუციები ქვეყნების მიხედვით
კატეგორია:2000 წელი პოლიტიკაში
მარი ანტუანეტა მეკლენბურგელი

**მარი ანტუანეტა მეკლენბურგელი** (), სრული სახელი მარი ანტუანეტა მარგარეტე მატილდა მეკლენბურგ-შვერინი (; 28 მაისი, 1884, ვენეცია, იტალიის სამეფო — 26 ოქტომბერი,1944, ბლედი, იუგოსლავიის სამეფო) — გერმანელი პრინცესა, მეკლენბურგ-შვერინის პრინცესა.

1884 წლის 28 მაისიდან 1944 წლის 26 ოქტომბრამდე მარი ანტუანეტამ ატარებდა მეკლენბურგის ჰერცოგინიას ტიტულს.

## ბიოგრაფია 
ჰერცოგინია მარი ანტუანეტა 1884 წლის 28 მაისს ვენეციაში დაიბადა. იგი იყო მეკლენბურგ-შვერინის ჰერცოგ პაულ ფრიდრიხისა და ავსტრიელი პრინცესა მარი ზუ ვინდიშ-გრაცის მეორე ქალიშვილი.

მარი ანტუანეტას ურთიერთობა ჰქონდა ბიძაშვილთან, ფრედერიკ IV ფრანცთან, მეკლენბურგის დიდ ჰერცოგთან, რომელსაც მუდმივად უწევდა ვალების გადახდა. მარი ანტუანეტას მის დასახმარებლად არქეოლოგიური არტეფაქტები უნდა გაეყიდა, რომლებიც დედამისს ეკუთვნოდა. ამ არტეფაქტების ნაწილი, რომელიც ავსტრიასა და კრაინაში აღმოაჩინეს, მათ შორის ჰალშტატის არქეოლოგიური გათხრების დროს ვაცში, ახლა ექსპონირებულია ბერლინში, ოქსფორდსა და ჰარვარდში.

პირველი მსოფლიო ომის პერიოდში (1914-1918), ჰერცოგინია მარი ანტუანეტა და მისი ბიძაშვილი, ანტონია დე პილარი, რამდენიმე სამხედრო საავადმყოფოში წითელი ჯვრის მედდებად მუშაობდნენ.

გერმანელმა კაიზერმა ვილჰელმ II მარი ანტუანეტა ესპანეთის მეფის ალფონსო XIII-ის ცოლის კანდიდატურაზე განიხილა, მაგრამ მან მაინც ბრიტანეთის მეფის ედუარდ VII-ის დისშვილი, პრინცესა ვიქტორია ევგენი ბატენბერგელი შეირთო.

## რესურსები ინტერნეტში 
* *Marie Antonia Margar. von Mecklenburg-Schwerin*

კატეგორია:დაბადებული 28 მაისი
კატეგორია:დაბადებული 1884
კატეგორია:გარდაცვლილი 26 ოქტომბერი
კატეგორია:გარდაცვლილი 1944
კატეგორია:გერმანიის ისტორია
ერენქოი (ჩანაქჩის რაიონი)

**ერენქოი** () — სოფელი ჩანაქჩის რაიონში, გირესუნის პროვინცია, თურქეთი. მდებარეობს გირესუნიდან 84 კილომეტრში, ხოლო რაიონის ცენტრ ჩანაქჩიდან 6 კილომეტრში. 2021 წლის მონაცემებით სოფელში 112 ადამიანი ცხოვრობს.

## სქოლიო
კატეგორია:ჩანაქჩის რაიონის სოფლები
სუჩათი (პაზარის რაიონი)

**სუჩათი** () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 47 კილომეტრში, ხოლო რაიონის ცენტრ პაზარიდან 10 კილომეტრში. 2020 წლის მონაცემებით სოფელში 340 ადამიანი ცხოვრობს.

## ისტორია
სოფლის სახელი, 1876 წლის ტრაპიზონის ვილაიეთის წლიურ ჩანაწერში ლაზურად მოხსენიებულია როგორც „აფსო“.

## სქოლიო
კატეგორია:პაზარის რაიონის სოფლები
კატეგორია:ლაზური დასახლებები თურქეთში
პეიტონ როი ლისტი

**პეიტონ როი ლისტი** (; დ. 6 აპრილი, 1998) — ამერიკელი მსახიობი. მან დაიწყო თავისი კარიერა, როგორც ბავშვთა მოდელმა ორ ჟურნალსა და კომპანიაში, სანამ მსახიობობაზე გადავიდა მცირე როლით რომანტიკულ კომედიურ ფილმში „27 Dresses“ (2008). როგორც ბავშვი მსახიობი, ის ითამაშა ისეთ ფილმებში, როგორებიცაა ასაკობრივი დრამა *დამახსოვრე* (2010) და კრიმინალური საშინელებათა „Bereavement“ (2010), სანამ ჰოლი ჰილზის როლს შეასრულებდა ფილმების სერიებში „Diary of a Wimpy Kid“ (2011–2012). მან მეტი ყურადღება მიიპყრო ემა როსის როლის შესრულებისთვის Disney Channel-ის სერიალში „Jessie“ (2011–2015), როლი, რომელიც მან გაიმეორა სპინოფ სერიაში „Bunk'd“ (2015–2018, 2021).

სია გადავიდა მთავარ როლებზე „YouTube Premium“ თრილერი ფილმებით „The Thinning“ (2016) და „The Thinning: New World Order“ (2018). მის ფილმებში შედის კომედიები „Valley Girl“ და „Hubie Halloween“ (ორივე 2020), დამოუკიდებელი დრამა „Paper Spiders“ (2021) და საშინელებათა თრილერი „The Heritance“ (2024). ის თამაშობს ოლივია რიჩმონდს Hulu-ს ვებ-სერიალში „Light as a Feather“ (2018) პირველ სეზონში, ტორი ნიკოლსს Netflix-ის სერიალში „Cobra Kai“ (2019–2025) და Maddie Nears–ში Paramount+ სერიალში „School Spirits“ (2023–დღემდე).

## ადრეული ცხოვრება 
სია დაიბადა 1998 წლის 6 აპრილს. მას ჰყავს ორი ძმა, მისი ტყუპი სპენსერი და უმცროსი ძმა ფენიქსი, რომლებიც ასევე მსახიობები არიან.

ახალგაზრდობაში ლისტი დადიოდა სკოლაში ნიუ-იორკში, კეროლის სკოლაში (P.S. 58) დაწყებითი სკოლისთვის, ხოლო ახალი ხმების სკოლა აკადემიური და კრეატიული ხელოვნებისთვის (M.S. 443) საშუალო სკოლისთვის.

ადრეული ბავშვობის პერიოდში ლისტი ასევე ვარჯიშობდა როგორც მოცეკვავე, სწავლობდა ბალეტს, ჯაზს, ტეპს და ჰიპ-ჰოპს მეექვსე კლასამდე.

ის დაესწრო ოუკ პარკის საშუალო სკოლას ოაკ პარკში, კალიფორნია, რომელიც დაამთავრა 2016 წელს.

## რესურსები ინტერნეტში 
*
*
*
*

## სქოლიო 
კატეგორია:დაბადებული 6 აპრილი
კატეგორია:დაბადებული 1998
კატეგორია:ამერიკელი ქალი გამხმოვანებლები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:ნიუ-იორკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები
შენდერე (პაზარის რაიონი)

**შენდერე** () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 37 კილომეტრში, ხოლო რაიონის ცენტრ პაზარიდან 11 კილომეტრში. 2020 წლის მონაცემებით სოფელში 141 ადამიანი ცხოვრობს.

## ისტორია
სოფლის სახელი 1916 წლის თურქულ ჩანაწერებში მოხსენიებულია როგორც **ბოგინა**, რაც ლაზურად ნიშნავს „იალაღის სახლს“.

## სქოლიო
კატეგორია:პაზარის რაიონის სოფლები
შენთეფე (პაზარის რაიონი)

**შენთეფე** () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 53 კილომეტრში, ხოლო რაიონის ცენტრ პაზარიდან 16 კილომეტრში. 2020 წლის მონაცემებით სოფელში 34 ადამიანი ცხოვრობს.

## ისტორია
სოფლის სახელი 1928 წლის თურქულ ჩანაწერებში მოხსენიებულია როგორც **ღულივათი**, რაც ლაზურად ნიშნავს „ღულის სამყოფელს/ადგილს“. ადრე იგი იყო ბაშქოის  შემადგენელი ღულივათის უბანი, ხოლო 1956 წლის 6 ივნისს მიიღო სოფლის სტატუსი სახელწოდებით **შენთეფე**.

## სქოლიო
კატეგორია:პაზარის რაიონის სოფლები
კატეგორია:ლაზური დასახლებები თურქეთში
თოფლუჯა (პაზარის რაიონი)

**თოფლუჯა ** () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 45 კილომეტრში, ხოლო რაიონის ცენტრ პაზარიდან 7 კილომეტრში. 2020 წლის მონაცემებით სოფელში 158 ადამიანი ცხოვრობს.

## ისტორია
სოფლის ძველი სახელი იყო „მესემითი“. მესემითმა სოფლის სტატუსი 1996 წელს მიიღო. 

## სქოლიო
კატეგორია:პაზარის რაიონის სოფლები
კატეგორია:ლაზური დასახლებები თურქეთში
შეჰითლიქი (პაზარის რაიონი)

**შეჰითლიქი** () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 51 კილომეტრში, ხოლო რაიონის ცენტრ პაზარიდან 14 კილომეტრში. 2020 წლის მონაცემებით სოფელში 398 ადამიანი ცხოვრობს.

## ისტორია
სოფლის სახელი 1928 წლის თურქულ ჩანაწერებში მოხსენიებულია როგორც ხაქუ (Xaku), რაც ლაზურად წყლის ხოჭოს ნიშნავს. 2009 წელს გამოცემულ ლაზური ტოპონიმების ლექსიკონში კი იგი მოხსენიებულია როგორც მხაკუ (Mxak'u).

სოფელში არის მემორიალი პირველ მსოფლიო ომში დაღუპული ოსმალო ჯარისკაცების პატივსაცემად.

## სქოლიო
კატეგორია:პაზარის რაიონის სოფლები
კატეგორია:ლაზური დასახლებები თურქეთში
აბსტრაქცია პოტენციური განხორციელებადობისა

აბსტრაქცია პოტენციური განხორციელებადობისა - მათემატიკასა და ლოგიკაში ერთ-ერთი ძირითადი აბსტრაქცია; კონსტრუქციული ობიექტების აგების დროს ადამიანის შესაძლებლობების განყენება იმ რეალური საზღვრებისგან, რომლებიც განპირობებულია ადგილის, დროის თუ მასალის უკმარისობით. თეორიული თუ პრაქტიკული კონსტრუქციული საქმიანობის დროს სამივე მათგანი განსაზღვრულია, მაგრამ ა.პ.გ (აბსტრაქცია პოტენციური განხორციელებადობისა) შესაძლებლობას გვაძლევს, აგებულად და განხორციელებულად ჩავთვალოთ ობიექტები, თუ მათი კონსტრუირება მხოლოდ დასახელებულ დაბრკოლებებს აწყდება. ამ აბსტრაქციის თანახმად, განხორციელებულად ითვლება ყოველი პროექტი, სამუშაო, პროექტი ან გეგმა, თუ მითითებულია მათი რეალიზაციისა და კონსტრუქციული განხორციელების წესები. 

ა.პ.გ გვაძლევს საშუალებას, ვისაუბროთ ნებისმიერ ნატურალურ რიცხვზე, ნებისმიერი ორი ნატურალური რიცხვის ჯამზე, ნამრავლზე და ა.შ, ამ ნატურალური რიცხვების სიდიდის მიუხედავად. აბსტრაქცია პოტენციური განხორციელებადობისა საფუძვლად უდევს ე.წ უსასრულობის კონსტრუქციულ (ინტუიციონისტურ) გაგებას. ნებისმიერი კონსტრუქციული ობიექტების, მაგალითად, ნატურალური რიცხვების მიმდევრობაზე ბჭობა არ ნიშნავს იმას, რომ მათი სიმრავლე დასრულებული "ობიექტის" სახით არის მოცემული. ასეთი მიმდევრობა უნდა მივიჩნიოთ სასრულ ერთობლიობად, რომელსაც ყოველთვის შეიძლება დაემატოს კიდევ ერთი წევრი.  

ზემოთ მოხსენიებული აბსტრაქციის თანახმად, გაგებულ უსასრულობას ზოგჯერ ეწოდება "ქმნადი", "დაუსრულებელი" უსასრულობა. უსასრულობის ამგვარი გაგება ინტუიციონისტურ მათემატიკასა და ლოგიკას მიჯნავს კლასიკურისაგან, სადაც შეწყნარებულია აბსტრაქცია აქტუალური უსასრულობისა.
ახიბოხის ფანჯარა

**ახიბოხის ფანჯარა** — ბუნებრივი „ფანჯარა“ (გამჭოლი ბუნებრივი გვირაბი) საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში, გუდაუთისა და სოხუმის მუნიციპალიტეტის საზღვარზე, აჭანდარისა და ფსხუს სასოფლო საკრებულოს ტერიტორიაზე. მდებარეობს ბზიფის ქედის შუა ნაწილის თხემზე, მდინარე ააფსთის სათავესთან, მთა ახიბოხზე („თურქული ქუდის“), რომლის სიმაღლე 2515.6 მეტრია ზღვის დონიდან, ხოლო ბუნებრივი „ფანჯარა“ წარმოდგენილია მთის ფერდობზე დაახლოებით ზღვის დონიდან 2400 მეტრ სიმაღლეზე.

მანძილი თბილისიდან 575 კმ. სოხუმიდან 125 კმ, გუდაუთიდან 85 კმ. ქალაქ გუდაუთის აღმოსავლეთით თბილისი-სენაკი-ლესელიძის გზატკეცილიდან სოფელ აჭანდარამდე მიდის ქვიანი გზა (მანძილი გადასახვევიდან 30 კმ), შემდეგ გრუნტის გზა მიემართება მთა დუდრიფშის მიმართულებით, შემდეგ კი საფეხმავლო ბილიკი მიემართება ხიფსთის მთის (2494 მ) მიმართულებით, ხოლო მთა ხიფსთადან აკუგრის მთის (2511 მ) სამხრეთ ფერდობის გავლით ახიბოხის ფერდობის ძირამდე მიდის რთულად სავალი ბილიკი, საფეხმავლო გზის მთლიანი სიგრძე დუდრიფშის მთის ფერდობიდან „ახიბოხამდე“ შეადგენს 40 კმ-ს.

კირქვული კლდოვანი მასივი ახიბოხი 2515.6 მეტრი ზღვის დონიდან, რომელსაც ადგილობრივი რუსი მოსახლეობა, მისი მოყვანილობის გამო, „თურქულ ქუდს“ უწოდებს, შესანიშნავია როგორც იშვიათი „სარკმლიანი მთების“ ტიპური წარმომადგენელი. მისი აფხაზური სახელწოდება „ახიბოხ“ მთავრის მთას ნიშნავს და მიგვითითებს იმ გარემოებაზე, რომ ამ მწვერვალის ირგვლივ მდებარე საზაფხულო საძოვრები აფხაზთა ძველი მთავრების – შერვაშიძეების საკუთრებად ითვლებოდა. მთა აგებულია ქვედაცარცული ასაკის კირქვებით, მისი ზედა ნაწილი თითქმის ვერტიკალური, შიშველი ფერდობებით არის წარმოდგენილი. გეოგრაფი ლევან მარუაშვილი მიიჩნევდა, რომ ეს საინტერესო ბუნებრივი წარმონაქმნი, მთის „ფანჯარა“ დაახლოებით 5 მილიონი წლის წინ გაჩენილი კარსტული სიღრუეა. იგი განსაკუთრებით მიმზიდველია ველური ბუნებისა და თავგადასავლების მოყვარულთათვის.

მდინარე ააფსთის (ბაკლანოვკის) ხეობიდან შორიდანვე მოჩანს და ეგზოტიკურ სანახაობას ქმნის ახიბოხის „ფანჯარა“ — კირქვის კლდეებში გახსნილი გამჭოლი ბუნებრივი გვირაბი ლურჯი ცის ნაგლეჯით (ღამით მასში მთვარის და ვარსკვლავების დანახვაც შეიძლება). ეს „ფანჯარა“ წარმოადგენს კარსტული მღვიმის ფრაგმენტს (ზღვის დონიდან 2400 მეტრ სიმაღლეზე). „ფანჯრიდან“ იშლება ვრცელი სანახაობა: ერთ მხარეს – აფხაზეთის სანაპირო, შავი ზღვა, ისტორიულ ლაზეთში აღმართული ნაწილი პონტოს ქედისა და მეორე მხარეს – აფხაზეთის კავკასიონის მწვერვალები. მსოფლიოში „სარკმლიანი მთები“ ცნობილია არგენტინაში (სერო-ვენტანა) და ნორვეგიის ნაპირთან (მთა ტორგჰატენი).

ამჟამად ახიბოხის „ფანჯარა“ საკმაოდ ძნელი მისადგომია როგორც სამხრეთიდან, გუდაუთიდან, ისევე ჩრდილოეთიდანაც სოფელ ფსხუდან. საჭიროა ცხენით მგზავრობა 2–3 დღის განმავლობაში და შემდეგ კირქვულ კლდეებზე ხოხვა. ბუნების საოცარი ძეგლის „ფანჯრის“ მისადგომების მარკირებისა და კეთილმოწყობის შემთხვევაში, ეს ადგილი შესაძლებელია იქცეს ვიზიტორებისთვის საუკეთესო ადგილად, რომლის მიდამოებიდანაც შესაძლებელი იქნება საინტერესო, პანორამული ხედების ნახვა.

## ლიტერატურა 
* *გიორგი დვალაშვილი*, „საქართველოს ბუნების 100 საოცრება“, თბილისი, 2017.
* „საქართველოს წითელი წიგნი“, 1982, — გვ. 183.

კატეგორია:აფხაზეთის ავტონომიური რესპუბლიკის მთები
შვეიცარიის კონსტიტუცია

**შვეიცარიის კონფედერაციის ფედერალური კონსტიტუცია** (**SR 10**;  (**BV**);  (**Cst.**);  (**Cost.**); ) (**SR 101**) — შვეიცარიის მესამე და ამჟამინდელი ფედერალური კონსტიტუცია.

კოსტიტუციის მიხედვით, შვეიცარიის კონფედერაცია ფედერალური რესპუბლიკაა, რომელიც 26 კანტონს მოიცავს. კონსტიტუციაში განსაზღვრულია ინდივიდუალური და კოლექტიური უფლებები (მათ შორის, ფედერალურ კანონებსა და კონსტიტუციის დამატებებთან დაკავშირებით სახალხო რეფერენდუმების მოთხოვნის უფლება). კონსტიტუცია განასხვავებს კანტონებისა და კონფედერაციის ვალდებულებებს აყალიბებს მმართველობის ფედერალურ ორგანოებს.

კონსტიტუცია 1999 წლის 18 აპრილის რეფერენდუმის შედეგების საფუძველზე მიიღეს, როდესაც მოსახლეობისა და კანტონების უმრავლესობამ მას მხარი დაუჭირა. ახალმა კონსტიტუციამ 1874 წლის ფედერალური კონსტიტუცია შეცვალა.

## იხილეთ აგრეთვე
*კონსტიტუციონალიზმი
*რეფერენდუმი
*შვეიცარიული სამართალი

## რესურსები ინტერნეტში
* Authoritative German, French and Italian as well as non-authoritative Romansh and English texts of Federal Constitution of the Swiss Confederation of 18 April 1999 (SR 101)

## სქოლიო
კატეგორია:შვეიცარიის ფედერალური კონსტიტუცია (1999)
კატეგორია:შვეიცარიის პოლიტიკა
კატეგორია:შვეიცარიის სამართალი
კატეგორია:1999 წლის დოკუმენტები
კატეგორია:1999 წელი პოლიტიკაში
კატეგორია:ფედერალიზმი შვეიცარიაში
რეიჩელ ბლანჩარდი

**რეიჩელ ელიზ ბლანშარდი** (კანადა, ტორონტო დ. 19 მარტი 1976) — კანადელი მსახიობი. მისი სატელევიზიო როლებია: ნენსი ბრიტანულ სიტკომში „Peep Show“, ემა ამერიკულ კომედიურ-დრამა სერიალში „You Me Her“ და სუზანა ამერიკულ რომანტიკულ დრამა სერიალში „The Summer I Turned Pretty“.

## კარიერა
ბლანშარდის კარიერა დაიწყო მაკდონალდსის რეკლამაში მონაწილეობით და როგორც რვა წლის ასაკში კანადურ საბავშვო შოუში , რომელშიც მან განასახიერა მელანი შლეგელი. მან ასევე ითამაშა სატელევიზიო სერიალში „მსოფლიოების ომი“ სიუზან მაკკალოუს ქალიშვილის დების როლში და YTV-ის სერიალში „გეშინიათ სიბნელის?“ როგორც კრისტენი . ბლანჩარდმა ითამაშა ჩერ ჰოროვიცის როლი (თავდაპირველად განასახიერა ალისია სილვერსტოუნმა ფილმ ვერსიაში) სატელევიზიო სერიალში „Clueless“ (დაფუძნებული 1995 წლის ამავე სახელწოდების ფილმზე). მან ითამაშა როქსანა სატელევიზიო სერიალში „7th Heaven“ 2002 წლიდან 2004 წლამდე .

ბლანშარდმა მნიშვნელოვანი როლი ითამაშა თანამემამულე კანადელ რეჟისორსა და ავტორ ატომ ეგოიანის ფილმებში, „ჯერ სადაც სიმართლე დევს“ (2005), შემდეგ როგორც პროტაგონისტმა რეიჩელმა თავის კანში აღნიშნა თაყვანისცემა (2008), იმ წლის ფესტივალის მსოფლიო ჟიურის პრიზის მფლობელი .

ბლანჩარდი გამოჩნდა როგორც ნენსი, მთავარი გმირის ჯერემი უსბორნის (რობერტ უები) ამერიკელი შეყვარებული ბრიტანული სიტკომის Peep Show-ის მეორე სერიაში. მან გაიმეორა ეს როლი მეოთხე სერიაში (2007) .  მან ითამაშა სალის HBO შოუში „Flight of the Conchords“ და ითამაშა განმეორებადი როლი 2014 წლის FX კრიმინალური სერიალის „Fargo“-ის პირველ სეზონში . 2016-2020 წლებში ბლანშარმა ითამაშა ემა ტრაკარსკი კომედიურ-დრამაში „You Me Her“, ქალზე, რომელიც აკავშირებს პოლიამორულ ურთიერთობას ქმართან და უმცროს ქალთან .

მან მოიგო Gemini Award საუკეთესო მეორეხარისხოვანი როლის შემსრულებელი ქალის როლისთვის კომედიურ სერიალში „26th Gemini Awards-ზე Call Me Fitz“-ში გამოჩენისთვის 
## რესურსები ინტერნეტში
https://en.wikipedia.org/wiki/Rachel_Blanchard

## სქოლიო
კატეგორია:ცოცხალი ადამიანები
ამსტერდამის მუზეუმების სია

**ამსტერდამის მუზეუმების სია**ში ჩამოთვლილია ამსტერდამის მუზეუმები, რომლებიც შეტანილია „ამსტერდამის ქალაქის ოფიციალური მუზეუმების“ სიაში () და ქალაქის სხვა ცნობილი მუზეუმები.

## ამსტერდამის მუზეუმების სია (არასრული)
* აიაქსის მუზეუმი ამსტერდამ არენაზე
* ალარდ პირსონის მუზეუმი, ამსტერდამის უნივერსიტეტის არქეოლოგიური მუზეუმი 
* ამსტერდამის არქიტექტურის ცენტრი (ARCAM) 
* ამსტერდამის არხების მუზეუმი
* ამსტერდამის მიწისქვეშეთი  
* ამსტერდამის მუზეუმი
* ამსტერდამის ტიტების მუზეუმი
* ამსტერდამის ზოოპარკი
* ანა ფრანკის სახლ-მუზეუმი
* ჰაინეკენის მუზეუმი
* ამსტერდამის ბრილიანტების მუზეუმი
* ბიბლიის მუზეუმი
* ჰერმეტისტული ფილოსოფიის ბიბლიოთეკა
* ამსტერდამის ისტორიული მუზეუმი
* ჰოლანდიური მანეჟი
* კატების კაბინეტი
* თანამედროვე ხელოვნების მუზეუმი „კობრა“
* მადამ ტიუსოს მუზეუმი
* კინომუზეუმი
* მაქს ეივეს მუზეუმი
* ფოტოგრაფიის მუზეუმი
* ფოტოგრაფიის მუზეუმი „მარსელის სახლი“
* ერმიტაჟი ამსტელზე
* მემორიალური ჰოლანდიური თეატრი
* ამსტერდამის ბოტანიკური ბაღი
* პორტუგალიური სინაგოგა
* მიუიდერსლოტის ციხესიმაგრე
* კომპიუტერების მუზეუმი
* სამეცნიერო მუზეუმი „ნემო“
* ახალი ეკლესია
* ძველი ეკლესია
* რემბრანდტის სახლ-მუზეუმი
* სამეფო სასახლე
* ამსტერდამის სახელმწიფო მუზეუმი  
* ყალიონების მუზეუმი
* მუზეუმი-გემი
* შუა საუკუნეების წამების მუზეუმი
* ამსტერდამის ქალაქის არქივი
* ამსტერდამის მუნიციპალური მუზეუმი
* ჩანთებისა და საფულეების მუზეუმი
* ტროპიკული მუზეუმი
* ვან გოგის მუზეუმი
* მიკროორგანიზმების მუზეუმი Micropia
* ვან ლონის მუზეუმი
* წინააღმდეგობის მოძრაობის მუზეუმი
* თეო ტისენის მუზეუმი

## გალერეა

ფაილი: Allard_Pierson_Museum_ambient_light_01.jpg|ალარდ პირსონის მუზეუმი
ფაილი: Meisjes.jpg|ამსტერდამის მუზეუმი
ფაილი: Amsterdam_(NL),_Anne-Frank-Huis_--_2015_--_7185.jpg|ანა ფრანკის სახლ-მუზეუმი
ფაილი: EYE_Filmmuseum.jpg|კინოს ინსტიტუტი
ფაილი: Van_Gogh_Museum,_Kurokawa_wing.jpg|ვან გოგის მუზეუმი
ფაილი: Joods_historisch_museum.jpg|ებრაული ისტორიული მუზეუმი
ფაილი: Gebouw_de_Bazel.jpg|ამსტერდამის ქალაქის არქივი
ფაილი: Molen_van_Sloten.jpg|Sloten Mill და Kuiperij მუზეუმი (Nieuw-West)
ფაილი: Hatomuseum.jpg|მუზეუმის სახლი Tuindorp Oostzaan (ჩრდილოეთი)
ფაილი: Gebouw_Plancius.jpg|წინააღმდეგობის მუზეუმი
ფაილი: Amsterdam_-_Museum_Van_Loon_-_Gardens.jpg|ვან ლონის მუზეუმი
ფაილი: Ingang_Tropenmuseum.jpg|ტროპიკული მუზეუმი

## რესურსები ინტერნეტში
*„STRAAT Museum Amsterdam: Travel Guide 2024“
* მუზეუმები და გალერეები iamsterdam.com-ზე
* ამსტერდამის მუზეუმები amsterdammusea.org-ზე
* სხვა გამოფენები ამსტერდამის მუზეუმებში 

კატეგორია:ამსტერდამის მუზეუმები
იეშილქოი (ჩანაქჩის რაიონი)

**იეშილქოი** () — სოფელი ჩანაქჩის რაიონში, გირესუნის პროვინცია, თურქეთი. მდებარეობს გირესუნიდან 83 კილომეტრში, ხოლო რაიონის ცენტრ ჩანაქჩიდან 3 კილომეტრში. 2021 წლის მონაცემებით სოფელში 266 ადამიანი ცხოვრობს.

## სქოლიო
კატეგორია:ჩანაქჩის რაიონის სოფლები
2024 წლის ინდური ფილმების სია

ეს არის ინდური კინოფილმების სია, რომლებიც გამოვიდა/დაგეგმილია 2024 წელს.

## სალაროების კოლექცია 
ქვემოთ მოცემულია 2024 წელს გამოსული ყველაზე შემოსავლიანი ინდური ფილმების სია. სანდო წყაროების თანახმად, ქვემოთ მოცემულ ცხრილში ფილმების რეიტინგი დამოკიდებულია მსოფლიო კოლექციებზე. ინდოეთის შიდა სალაროების ოფიციალური მეთვალყურეობა არ გვხვდება. 

: 

კატეგორია:ინდური ფილმები
კატეგორია:2024 წლის ფილმები
არალიქი (ეინესილის რაიონი)

**არალიქი** () — სოფელი ეინესილის რაიონში, გირესუნის პროვინცია, თურქეთი. მდებარეობს გირესუნიდან 83 კილომეტრში, ხოლო რაიონის ცენტრ ეინესილიდან 8 კილომეტრში. 2021 წლის მონაცემებით სოფელში 484 ადამიანი ცხოვრობს.

## სქოლიო
კატეგორია:ეინესილის რაიონის სოფლები
ბლედი

**ბლედი** (; ) — ქალაქი სლოვენიის ჩრდილო-დასავლეთ ნაწილში, იტალიისა და ავსტრიის საზღვრებთან ახლოს. ქალაქი განლაგებულია იულიუსის ალპების რეგიონში, ბლედის ტბის სანაპიროზე, ტრიგლავის ეროვნული პარკის აღმოსავლეთით.

ბლედი სლოვენიის ერთ-ერთი ყველაზე პოპულარული ტურისტული ადგილია, რომელსაც სტუმრობენ როგორც ქვეყნის შიგნით, ისე უცხოეთიდან ჩამოსული ვიზიტორები. ქალაქი ცნობილია თავისი გამორჩეული ბუნებრივი სილამაზით, ალპური ტბის უნიკალური ხედებითა და ისტორიული ღირსშესანიშნაობებით, მათ შორის, ბლედის ციხესიმაგრითა და ტბაზე მდებარე კუნძულით, სადაც განთავსებულია წმინდა მარიამის მიძინების ტაძარი.

ბლედში ყოველ ორ წელიწადში საერთაშორისო საჭადრაკო ტურნირი ტარდება, რომელიც შვეიცარიული სისტემით იმართება და მოჭადრაკეთა შორის პოპულარობით სარგებლობს.

## ისტორია 
VII საუკუნეში ბლედის ტერიტორიაზე სლავები დასახლდნენ. ქალაქი პირველად 1004 წელს იხსენიება, როდესაც გერმანელმა იმპერატორმა ჰაინრიხ II-მ ეს ადგილი ბრიქსენის ეპისკოპოს ალბუინს გადასცა. იმხანად ქალაქი გერმანული სახელით *Feldes-ით* იყო ცნობილი.

1278 წელს ბლედი რუდოლფ I-ის მმართველობის ქვეშ მოექცა და ჰაბსბურგების იმპერიის ნაწილი გახდა.

ავსტრია-უნგრეთის დაშლის შემდეგ, ბლედი იუგოსლავიის სამეფოს შემადგენლობაში შევიდა. ქალაქი მალევე გახდა კარაგეორგიევიჩების სამეფო ოჯახის საზაფხულო რეზიდენცია, ხოლო მოგვიანებით — იოსიპ ბროზ ტიტოს დასასვენებელი ადგილი. 1991 წლიდან ბლედი დამოუკიდებელი სლოვენიის ნაწილია.

## გეოგრაფია 
ქალაქი სლოვენიის დედაქალაქ ლუბლიანას ჩრდილო-დასავლეთით, დაახლოებით 45 კილომეტრში, და იესენიცის სამხრეთ-აღმოსავლეთით, 10 კილომეტრში მდებარეობს. ქალაქი ჩრდილოეთიდან 8 კილომეტრში ესაზღვრება ავსტრიას, ხოლო დასავლეთით, 40 კილომეტრში — იტალიას. ბლედი ლუბლიანა-ვილიახის რკინიგზასა ახლოს და მთავარ გზატკეცილთან მდებარეობს, რაც მას მნიშვნელოვან სატრანსპორტო კვანძად აქცევს. აქედან კიდევ რამდენიმე გზა ტრიგლავის ეროვნული პარკისკენ და იულიუს ალპების მთებისკენ მიემართება.

## იხილეთ აგრეთვე 
* ბლედის ტბა

## რესურსები ინტერნეტში 
* Zimska pravljica za romantična doživetja
* Bled
* Становление славянской государственности в Восточных Альпах

## სქოლიო 
კატეგორია:სლოვენიის ქალაქები
აქჩიჩექი (ალუჯრის რაიონი)

**აქჩიჩექი** () — სოფელი ალუჯრის რაიონში, გირესუნის პროვინცია, თურქეთი. მდებარეობს გირესუნიდან 160 კილომეტრში, ხოლო რაიონის ცენტრ ალუჯრიდან 10 კილომეტრში. 2021 წლის მონაცემებით სოფელში 50 ადამიანი ცხოვრობს.

## სქოლიო
კატეგორია:ალუჯრის რაიონის სოფლები
რექვიენის მუზეუმი

]]
**რექვიენის მუზეუმი** () — ბუნების ისტორიის მუზეუმი ავინიონში, საფრანგეთი. მუზეუმში გამოფენილია ჟან ანრი ფაბრის ნამუშევრები. მუზეუმს სახელი ფრანგი ნატურალისტის ესპრი რექვიენის პატივსაცემად დაარქვეს.

## ისტორია
1840 წელს ესპრი რექვიენმა მუზეუმი დააარსა როგორც საოცრებების კაბინეტი. ესპრი რექვიენი იყო ბოტანიკოსი, პალეონტოლოგი, მალაკოლოგი და ნატურალისტი რომელიც დაიბადა ავინიონში რუ დე ლისის მახლობლად, 1788 წლის 6 მაისს, მოკრძალებულ საცხოვრებელში. 1849 წელს რექვიენი გახდა კალვეს მუზეუმის ადმინისტრატორი. იგი გარდაიცვალა 1851 წლის 30 მაისს ბონიფაჩოში.  განათლებულმა კოლექციონერმა გარდაცვალებამდე ჯერ კიდევ ცხრა წლით ადრე გადაანაწილა მისი კუთვნილი თანხები ფონდებში. კოლექციები რეგულარულად ივსებოდა ადგილობრივი მკვლევრებისა და მეცნიერების მიერ, განსაკუთრებით ჟან-ანრი ფაბრის მიერ. 1943 წელს მუზეუმი გადაიტანეს რაფელის-დე-სუასანის სასტუმროში და განათავსეს სამ სართულზე.

## მუზეუმის საქმიანობა
ყველაზე თვალსაჩინო აქტივობა თავად მუზეუმია, რომელიც აღწერს ვოკლუზის ფაუნასა და ფლორას პრეისტორიული დროიდან. ამასთანავე, კვლევითი საქმიანობა გრძელდება ეროვნულ და ევროპულ დონეზე, განსაკუთრებით ესპრი რექვიენის ბიბლიოთეკის 18,000 წიგნის კონსულტაციით.

## რესურსები ინტერნეტში
* Museum Requien  Official Site 
* Site via Fondation Calvet 

## სქოლიო
კატეგორია:საფრანგეთის მუზეუმები
თამარ ლიპარტიანი

**თამარ დედოფალი** — ქარ­თლის დედოფალი XVII საუკუნეში, გიორგი X-ის მეუღლე, ლუარსაბ II-ის დედა. თამარის მამა, გიორგი III დადიანი ოდიშის სამთავროში სალიპარტიანოდ სახელდებული მამულის მფლობელი იყო (ამის გამო იწოდებოდა ლიპარტიანად). თამარსს ჰყავდა ორი და – ხორეშანი, რომლის სახელი დაარქვა თავის ერთ-ერთ ასულს (შემდეგში მეფე თეიმურაზ I-ის მეუღლე), და მანია – რომლის ხელშეწყობით XVII საუკუნის დასაწყისში ხელნაწერი წიგნი „ცაიშის გულანი“ შეიქმნა. თამარმა შვილთან ერთად მეუღლის – მეფე გიორგის მოსახსენებელი დააწესა სვეტიცხოველში, მისივე სულის სააღაპედ მთაწმინ­დის პორტაიტის ღვთისმშობლის მონასტერს მეჯვრისხეველი გლეხები შეს­წირა. მანვე თბილისის მელიქს ბაჟის აღების წესი განუსაზღვრა.

თამარს ლუარსაბის საცოლედ მანუჩარ დადიანის ასული, მარიამი ჰყავდა შერჩეული და არ უნდოდა ­შვი­ლის ქორწინება გიორგი სააკაძის დასთან, თუმცა მაინც გაუწია ანგარიში არჩევანს და ცნო ეს ქორწინება. 1614 წელს, ირანის შაჰის აბას I-ის ერთ-ერთი შემოსევის დროს თამარი ეწინააღმდეგებოდა ლუარსაბის იმერეთის სამეფოში გახიზვნას, თუმცა უშედეგოდ. თამარმა გადაწყვიტა დარჩენა და დამპყრობელთან მშვიდობიანი მოლაპარაკების გზით ურთიერთობის მო­გვარება, მაგრამ ­ქართველი კარისკაცების ერთმა ჯგუფმა თამარის მიმართ იმდენად მტრული დამოკიდებულება გამოავლინა, რომ მისი ქონებაც კი ხელყო. გაძარცული და დამცირებული თამარი მცირე ამალის თანხლე­ბით იძულებით გადაიხვეწა თავდაპირველად იმერეთის სამეფოში, მოგვიანებით ოდიშის სამთავროში, ხოლო მას შემდეგ, რაც ლუარსაბი შაჰ-აბასის ტყვეობაში აღმოჩნდა, იგი ირანში ჩავიდა და შაჰს ­შვი­ლის გათავისუფლება თხოვა. შაჰის ბრძანებით თამარი ციხეში დაამწყვდიეს. გარდაიცვალა იქვე.

## ლიტერატურა
* არახამია გ., სა­ქარ­თვე­ლოს ისტორიისა და წყა­როთმცოდნეობის საკითხები, თბ., 2009
*გრიგოლია კ., ზებედე მღვდელ-მონაზონი და მისი ანდერძი, ს. ჯანაშიას სახ. სა­ქარ­თველოს სა­ხელმ­წი­ფო მუზეუმის მოამბე, ტ. 17 B, თბ., 1953

კატეგორია:ქართლის დედოფლები
თამარ გურიელი

**თამარ გურიელი** — იმერეთის დედოფალი, XVII საუკუნის მოღვაწე, მამია II გურიელის ასული, იმერეთის მეფის ალექსანდრე III-ის პირველი ცოლი. ალექსანდრემ 1618 წელს ცოლად შეირთო თამარი, რომლისგანაც შეეძინა ვაჟი – ბაგრატი (შემდგომში იმერეთის მეფე ბაგრატ IV). ორი წლის შემდეგ, 1620 წელს ალექსანდრემ თამარს ღალატი დააბრალა და ბაგრატთან ერთად გურიელს მიუბრუნა. ამან იმერეთის მეფესა და გურიელს შორის დიდი უთანხმო­ება გამოიწვია, რი­თაც მოხერხებულად ისარგებლა სამეგრელოს მთავარმა ლევან II დადიანმა და იმერეთის მეფის საწინააღმდეგო კავშირი შეკრა გურიელთან.

## ლიტერატურა
* ჯამბურია გ., დასავლეთ საქართველო XVII ს. პირველ მესამედში, წგ.: სა­ქარ­თვე­ლოს ისტორიის ნარკვევები, ტ. 4, თბ., 1973

კატეგორია:გურიელები
კატეგორია:იმერეთის დედოფლები